Π.Α.Σ. Γιάννινα (καλαθοσφαίριση)

Ιστορική αναδρομή

Για το κύπελλο Ελλάδος 1984-85 αποκλείστηκε στην δεύτερη αγωνιστική της Β φάσης του νότιου ομίλου από την ΓΕ Ηρακλείου με 2-0. 
Την αγωνιστική περίοδο 2010-11 ανέβηκε από την Β ΕΣΚΑΒΔΕ στην Α2 ΕΣΚΑΒΔΕ. 
Την αγωνιστική περίοδο 2011-12 κατέλαβε την δεύτερη θέση στην Α2 ΕΣΚΑΒΔΕ με 30 βαθμούς,12 νίκες και 6 ήττες,169-984 ,και ανέβηκε στην Α1. 
Την αγωνιστική περίοδο 2012-13, μετά από δύο συνεχείς ανόδους και με προπονητή το Δημήτρη Αναστασίου, ο Π.Α.Σ. Γιάννινα έλαβε μέρος στο Πρωτάθλημα της Α' Ανδρών που διοργανώνει η Ε.Σ.ΚΑ. Βορειοδυτικής Ελλάδας και συγκεκριμένα στο Γ' Όμιλο. Το τέλος της κανονικής περιόδου βρήκε το σύλλογο στη 2η θέση της κατάταξης, με απολογισμό 12 νίκες και 4 ήττες. Σαν αποτέλεσμα έλαβε το δικαίωμα συμμετοχής στη διαδικασία των Play-offs ανόδου στη Γ' Εθνική Κατηγορία. Τελικά απέτυχε το στόχο του αυτό και ολοκλήρωσε τις αγωνιστικές του υποχρεώσεις στην 4η θέση του βαθμολογικού πίνακα με 13 βαθμούς.
Την επόμενη χρονιά, 2013-14, ο Π.Α.Σ. Γιάννινα συγκέντρωσε στη διάρκεια του Πρωταθλήματος 11 νίκες και 5 ήττες, με αποτέλεσμα να ολοκληρώσει τις αγωνιστικές του υποχρεώσεις στην 3η θέση της βαθμολογίας. Play-offs δεν διεξήχθησαν καθώς η προκήρυξη της Β' Φάσης προέβλεπε αγώνες μόνο σε περίπτωση που οι νίκες είχαν μοιραστεί μεταξύ των πρωτοπόρων ομάδων (1ος με 4ο και 2ος με 3ο) στην κανονική περίοδο και ο Π.Α.Σ. δεν είχε καμία νίκη απέναντι στον δεύτερο Φαίακα.Μέσα στην χρονιά υπήρξε και αλλαγή προπονητή με τον Αχιλλέα Τώνη να αναλαμβάνει. 
Την επόμενη περίοδο, 2014-15, ο σύλλογος αγωνίστηκε ξανά στην Α1 Κατηγορία και συγκεκριμένα στο Β' Όμιλο. Ο απολογισμός της χρονιάς ήταν 15 νίκες και 3 ήττες, ενώ στην τελική κατάταξη η ομάδα βρέθηκε στη 2η θέση. Στη συνέχεια διαγωνίσθηκε στα Play-offs ανόδου στη Γ' Εθνική, αποτυγχάνοντας ξανά να κερδίσει εισιτήριο για τις εθνικές κατηγορίες εφόσον τερμάτισε στην 3η θέση.
Κατά την αγωνιστική περίοδο, 2015-16, ο Π.Α.Σ. Γιάννινα έλαβε μέρος στο Πρωτάθλημα της Α Κατηγορίας ΕΣΚΑΒΔΕ Ανδρών,2ο όμιλο.Τερμάτισε στην 2η θέση με 32 βαθμούς,14 νίκες και 4 ήττες,1184-1032.Προκρίθηκε στα play-offs.Στα play-offs τερμάτισε 3ος με 7 βαθμούς,ρεκόρ 1-5,278-354.
Κατά την αγωνιστική περίοδο 2016-17,ο Π.Α.Σ. Γιάννινα έλαβε μέρος στο Πρωτάθλημα της Α Κατηγορίας Ανδρών,2ο όμιλο που διοργανώνει η Ένωση Σωματείων Καλαθοσφαίρισης Βορειοδυτικής Ελλάδας.Ο ΠΑΣ τερμάτισε στην 7η θέση με 24 βαθμούς,6 νίκες και 12 ήττες,1078-1122.
Το καλοκαίρι του 2017 με την υπ' αριθμό 34/13-6-2017 απόφαση της εκτελεστικής επιτροπής του ΔΣ της ΕΟΚ, ο ΠΑΣ Γιάννινα απορρόφησε το σωματείο του Βίκου Ζαγοροχώρια.Στο πρωτάθλημα χρησιμοποιεί το όνομα ΠΑΣ Γιάννινα.
Κατά την αγωνιστική περίοδο 2017-18, ο Π.Α.Σ. Γιάννινα έλαβε μέρος στο Πρωτάθλημα της Α Κατηγορίας Ανδρών,2ο όμιλο που διοργανώνει η Ένωση Σωματείων Καλαθοσφαίρισης Βορειοδυτικής Ελλάδας.Στην κανονική διάρκεια του πρωταθλήματος τερμάτισε πρώτος και αήττητος με 18 νίκες και 36 βαθμούς,1557-795 πόντους.Στα play off,στα ημιτελικά πέρασε με 2 νίκες (85-44 εντός,93-43 εκτός),τον ΠΑΣ Ναυπάκτου,κάνοντας το 2-0 στις νίκες.Στον τελικό αντιμετώπισε τον ΣΚ Ιωάννινα στην κοινή έδρα των δυο ομάδων και με νίκες 2-0 (80-73 εντός και 55-72 εκτός) κατέκτησε το πρωτάθλημα αήττητος.Με την κατάκτηση του πρωταθλήματος,κέρδισε την άνοδο στην Γ εθνική.
Κατά την αγωνιστική περίοδο, 2018-19, ο Π.Α.Σ. Γιάννινα έλαβε μέρος στο Πρωτάθλημα της Γ εθνικής,3ο όμιλο.Τερμάτισε στην πρώτη θέση κατακτώντας το πρωτάθλημα.Είχε 21 νίκες και 3 ήττες,1896-1510,45 πόντους.
Για την ίδια περίοδο η δεύτερη ομάδα του ΠΑΣ Γιάννινα συμμετείχε στον Γ όμιλο της Γ κατηγορίας ΕΣΚΑΒΔΕ.Τερμάτισε στην 4η θέση με 14 βαθμούς,4 νίκες και 6 ήττες,405-491 πόντους.

Τμήματα υποδομής

Το τμήμα διαθέτει ομάδες Παίδων,Μίνι.Γενικότερα συμμετέχει στα πρωταθλήματα υποδομών της τοπικής ένωσης.
Την σεζόν 2007-08 κατέκτησε το πρωτάθλημα ΕΣΚΑΒΔΕ στα προμίνι 95 στο Αγρίνιο νικώντας στον τελικό τον Φι.ΜΠ Αγρινίου με 55-53.
Την σεζόν 2008-09 κατέκτησε το πρωτάθλημα ΕΣΚΑΒΔΕ στα μίνι 95.Στον τελικό κέρδισε την Νικόπολη.
Την σεζόν 2018-19 τα προμίνι 2006 κατέκτησαν το πρωτάθλημα ΕΣΚΑΒΔΕ.Στην Άρτα ο ΠΑΣ νίκησε την Νικόπολη με 39-36 και κατέκτησε το κύπελλο αήττητος.

Έμβλημα

Μετά την απορρόφηση του Βίκος Ζαγοροχώρια το καλοκαίρι του 2017 υπήρξε αλλαγή στο σήμα.Κυκλοφόρησαν δυο εκδοχές του παλιού σήματος με την μόνη αλλαγή να είναι η προσθήκη της λέξης Βίκος,μια πίσω από το όνομα και μια μπροστά από το όνομα του συλλόγου.Μετά από λίγο εμφανίστηκε και μια τρίτη εκδοχή του σήματος,η οποία υπάρχει και στις φανέλες του συλλόγου.

Έδρα

Έδρα του συλλόγου αποτελούσε το Κλειστό Γυμναστήριο Λιμνοπούλας, τμήμα του Ε.Α.Ν.Κ. Ιωαννίνων,μέχρι την σεζόν 2018-19.Από την σεζόν 2019-20 γίνεται χρήση του Νέου Κλειστού Γυμναστηρίου Ιωαννίνων.

Ιστορική αναδρομή

Το τμήμα γυναικείας καλαθοσφαίρισης του συλλόγου διαθέτει στην τροπαιοθήκη του 7 από τα τοπικά Πρωταθλήματα Γυναικών που έχει διοργανώσει η Ε.Σ.ΚΑ. Βορειοδυτικής Ελλάδας και συγκεκριμένα αυτά των ετών 1985  ·  1993  ·  1994  ·  1996  ·  1997  ·  2011  ·  2018.
Η κατάκτηση του τροπαίου το 2011 οδήγησε το σύλλογο στους πανελλαδικούς αγώνες μπαράζ, όπου οι ομάδες πλην εκείνων των Αθηνών και της Θεσσαλονίκης διεκδικούν την άνοδο στην Α2 Εθνική Κατηγορία. Τερματίζοντας πρώτος στον όμιλό του, ο Π.Α.Σ. Γιάννινα κέρδισε εισιτήριο για τα εθνικά πρωταθλήματα για πρώτη φορά στην ιστορία του τμήματος. Προπονητής της ομάδας κατά την πετυχημένη αυτή περίοδο ήταν ο Χρήστος Βαχαρίδης με συνεργάτη το Γιάννη Παπαδόπουλο.
Την αγωνιστική περίοδο 2011-12 η ομάδα των Ιωαννίνων εντάχθηκε στον Όμιλο Νότου της Α2 Εθνικής Κατηγορίας, τον οποίο συνέθεσαν συνολικά 11 ομάδες. Στη διάρκεια της χρονιάς οι επιδόσεις της ομάδας ήταν χαμηλές και, πιο συγκεκριμένα, συνέλεξε 6 νίκες σε 20 αγώνες. Στην τελική βαθμολογική κατάταξη βρέθηκε στην 9η θέση, αποφεύγοντας, όμως, τον υποβιβασμό στο τοπικό πρωτάθλημα. Την ίδια χρονιά η ομάδα πραγματοποίησε και το ντεμπούτο της στο θεσμό του Κυπέλλου Ελλάδος, γνωρίζοντας τον αποκλεισμό στην εναρκτήρια αγωνιστική με σκορ 41-64 από την Αγία Παρασκευή.
Η χρονιά 2012-13 υπήρξε ιδιόρρυθμη οργανωτικά για την Α2 Εθνική, εφόσον την επόμενη θα μειώνονταν οι ομάδες που θα συμμετείχαν στην Α1 Εθνική. Ο Όμιλος Βορρά - όπου μεταφέρθηκε η ομάδα - χωρίστηκε αρχικά σε δύο υποομίλους, με τον Π.Α.Σ. Γιάννινα να αγωνίζεται στον πρώτο από αυτούς. Στο τέλος της Α' Φάσης βρέθηκε στην 3η θέση της βαθμολογίας, περνώντας επιτυχώς στην επόμενη φάση όπου πέρασαν σε κοινό όμιλο οι τρεις πρώτοι κάθε υποομίλου. Ο απολογισμός της ομάδας στο σημείο αυτό ήταν 7 νίκες και 5 ήττες. Στο μίνι Πρωτάθλημα των έξι ομάδων του Βορρά που ακολούθησε, ο σύλλογος δεν πέτυχε καμία νίκη σε 10 αγώνες κι έτσι τερμάτισε 6ος στην κατάταξη των ομάδων ολόκληρου του Βορρά. Σε ό,τι αφορά το Κύπελλο Ελλάδος, η ομάδα των Ιωαννίνων αποκλείστηκε κατά την 1η Αγωνιστική της Α' Φάσης κατόπιν ήττας από τη Νίκη Λευκάδας με σκορ 37-51.
Την επόμενη περίοδο, 2013-14, η ανωμαλίες στην οργανωτική δομή των Πρωταθλημάτων αποκαταστάθηκαν, με τον Όμιλο Βορρά της Α2 Εθνικής να σχηματίζεται από 12 συλλόγους. Ο Π.Α.Σ. Γιάννινα ολοκλήρωσε τις αγωνιστικές του υποχρεώσεις με 5 νίκες και 17 ήττες απολογισμό, τερματίζοντας στη 10η θέση της βαθμολογικής κατάταξης. Η επίδοση αυτή ήταν αρκετή ώστε να αποφύγει την επιστροφή στην οικεία του τοπική κατηγορία. Σε ό,τι αφορά το Κύπελλο Ελλάδος, και πάλι το σωματείο αγωνίστηκε σε μόλις ένα αγώνα, όπου και ηττήθηκε με σκορ 67-54 από τον Ηρακλή Θεσσαλονίκης.Πρωταθλήτρια βγήκε η ομάδα νεανίδων σε τοπικό επίπεδο νικώντας στον τελικό στην Βόνιτσα τους Αργοναύτες Αγρινίου με 85-39.Πρωταθλήτρια βγήκε και η ομάδα κορασίδων νικώντας στην Άρτα την Νίκη Λευκάδας με 61-43.
Την αγωνιστική περίοδο 2014-15, οπότε και τον Όμιλο Βορρά συνέθεσαν και πάλι 12 ομάδες, ο Π.Α.Σ. έδειξε βελτιωμένο αγωνιστικό πρόσωπο, σκαρφαλώνοντας στην 5η θέση του τελικού βαθμολογικού πίνακα. Ειδικότερα συγκέντρωσε 12 νίκες και 10 ήττες, ισοβαθμώντας με τον Απόλλωνα Καλαμαριάς, ο οποίος κατετάγη μια θέση χαμηλότερα βάσει των μεταξύ τους αποτελεσμάτων. Στο θεσμό του Κυπέλλου η ομάδα των Ιωαννίνων κατόρθωσε για πρώτη φορά να ξεπεράσει το εμπόδιο της πρεμιέρας, υποχρεώνοντας σε ήττα τον Ε.Ο. Σταυρούπολης με σκορ 57-60. Τελικά αποκλείστηκε στη 2η Αγωνιστική της Α' Φάσης κατόπιν ήττας από τον Α.Ο. Σερρών με σκορ 58-55.
Κατά την αγωνιστική περίοδο, 2015-16, ο Π.Α.Σ. Γιάννινα έλαβε μέρος στο Πρωτάθλημα της Α2 Εθνικής Κατηγορίας. Τερμάτισε στην 9η θέση με 29 βαθμούς,7 νίκες και 15 ήττες,1107-1301.Εξασφάλισε την παραμονή στην κατηγορία και για την επόμενη χρονιά. Στα πλαίσια του θεσμού του Κυπέλλου Ελλάδος ο σύλλογος ξεκίνησε την πορεία του από τη 2η Αγωνιστική της Α' Φάσης, όπου και επικράτησε εκτός έδρας του Α.Ο. Σερρών με σκορ 58-63. Στο επόμενο παιχνίδι, στα πλαίσια της 3ης Αγωνιστικής, γνώρισε την ήττα με σκορ 38-51 από την Α.Ε. Πυλαίας και αποκλείστηκε.
Κατά την αγωνιστική περίοδο, 2016-17, ο Π.Α.Σ. Γιάννινα έλαβε μέρος στο Πρωτάθλημα της Α2 Εθνικής Κατηγορίας. Οι πολλοί και σοβαροί τραυματισμοί στην διάρκεια της σεζόν έφεραν την 12η και τελευταία θέση και τον υποβιβασμό στην τοπική κατηγορία.
Ο σύλλογος συμμετείχε στον θεσμό του Κυπέλλου Ελλάδος. Για την πρώτη αγωνιστική της Α' φάσης του δεύτερου ομίλου πέρασε τον Πιερικό Αρχέλαο με 20-0 αα. Για την δεύτερη αγωνιστική της Α' φάσης του δεύτερου ομίλου αντιμετώπισε τον Ηρακλή εντός έδρας.Ηττήθηκε με 61-66 και αποκλείστηκε από την συνέχεια του θεσμού.
Κατά την αγωνιστική περίοδο, 2017-18, ο Π.Α.Σ. Γιάννινα έλαβε μέρος στο Πρωτάθλημα γυναικών που διοργάνωσε η ΕΣΚΑΒΔΕ.Κατέκτησε το πρωτάθλημα αήττητος κάνοντας το 10 στα 10,610-171 πόντους.Με την κατάκτηση του πρωταθλήματος,συμμετείχε στο ειδικό πρωτάθλημα ανόδου στην Α2 γυναικών.Αντίπαλοι του στον δεύτερο όμιλο ήταν ο Απόλλων Πτολεμαίδας,η Νίκη Βόλου,η ΑΓΕ Πιερίας και οι Πάνθηρες Καβάλας.Ο ΠΑΣ νίκησε τον Απόλλων Πτολεμαίδας με 70-29,την ΑΓΕ Πιερίας με 66-14,τους Πάνθηρες Καβάλας με 60-24 και την Νίκη Βόλου στο ντέρμπι για την πρώτη θέση με 56-48.Με 4 νίκες κατέκτησε την πρώτη θέση και την άνοδο στην Α2 γυναικών.
Κατά την αγωνιστική περίοδο, 2018-19, ο Π.Α.Σ. Γιάννινα έλαβε μέρος στο Πρωτάθλημα της Α2 Εθνικής Κατηγορίας.Τερμάτισε στην δεύτερη θέση με 40 βαθμούς,18 νίκες και 4 ήττες,1363 πόντους υπέρ και 995 πόντους κατά.Η δεύτερη θέση τον οδηγεί σε αγώνα μπαράζ για την άνοδο στην Α1 εθνική κατηγορία με τον δεύτερο του άλλου ομίλου Κρόνο Αγίου Δημητρίου που έγινε στο Κλειστό Γυμναστήριο Απόλλωνα Πάτρας στην Πάτρα.Ο ΠΑΣ Γιάννινα ηττήθηκε με 66-52 από τον Κρόνο που ήταν καλύτερος.Ένα πολύ κακό πρώτο ημίχρονο στάθηκε εμπόδιο στον ΠΑΣ στο να διεκδικήσει την νίκη παρά την αγωνιστική του άνοδο στο δεύτερο ημίχρονο.Σημαντική ήταν και η παρουσία του κόσμου κατά την διάρκεια της χρονιάς αλλά και στο μπαράζ ανόδου στην Πάτρα.
Παράλληλα συμμετείχε στο κύπελλο Ελλάδος γυναικών.Για την σεζόν 2018-19 αποκλείστηκε από τον Άρη στο Αλεξάνδρειο με 51-46 για την πρώτη αγωνιστική του Βόρειου ομίλου.
Κατά την ίδια περίοδο ο ΠΑΣ Γιάννινα Β (Κ-20) έλαβε μέρος στο Πρωτάθλημα γυναικών που διοργανώνει η ΕΣΚΑΒΔΕ.Τερμάτισε στην 3η θέση με 14 βαθμούς,6 νίκες,2 ήττες και 2 μηδενισμούς,374-334 πόντους.
Πριν την έναρξη της σεζόν, τον Αύγουστο, η Αγγελίνα Χρηστάκη συμμετείχε με την εθνική παγκορασίδων σε τουρνουά στην Βαλένθια.
Μετά από καλοκαιρινές ανακατατάξεις και ομάδες που δεν κατέβηκαν στην  Α1 εθνική κατηγορία,ο ΠΑΣ Γιάννινα ήταν ο πρώτος επιλαχών και ανέβηκε στην κατηγορία σε μια ιστορική στιγμή για τον σύλλογο.

Τμήματα υποδομής

Το τμήμα διαθέτει ομάδες όλων των ηλικιών.Γενικότερα συμμετέχει στα πρωταθλήματα υποδομών της τοπικής ένωσης.

Νεανίδες

Την αγωνιστική περίοδο 2011-12 το τμήμα Νεανίδων του Π.Α.Σ. Γιάννινα έφτασε στον τελικό στο αντίστοιχο Πρωτάθλημα που διοργανώνει η Ε.Σ.ΚΑ. Βορειοδυτικής Ελλάδας και έχασε στο ΔΑΚ Πρέβεζας από τον ΦΙΜΠΑ Πήγασο με 49-33.
Την αγωνιστική περίοδο 2012-13 το τμήμα Νεανίδων του Π.Α.Σ. Γιάννινα κατέκτησε το αντίστοιχο Πρωτάθλημα που διοργανώνει η Ε.Σ.ΚΑ. Βορειοδυτικής Ελλάδας και συμμετείχε στα προκριματικά του Πανελλήνιου Πρωταθλήματος Νεανίδων που διοργανώνει η Ελληνική Ομοσπονδία Καλαθοσφαίρισης.Δεν κατάφερε όμως να προκριθεί στην τελική φάση.
Την αγωνιστική περίοδο 2013-14 το τμήμα Νεανίδων του Π.Α.Σ. Γιάννινα κατέκτησε το αντίστοιχο Πρωτάθλημα που διοργανώνει η Ε.Σ.ΚΑ. Βορειοδυτικής Ελλάδας με προπονητή το Γιώργο Σιαμέτη. Στον τελικό επικράτησε της ομάδας των Αργοναυτών Αγρινίου με σκορ 39-85. Το Μάρτιο του 2014 συμμετείχε στα προκριματικά του Πανελλήνιου Πρωταθλήματος Νεανίδων που διοργανώνει η Ελληνική Ομοσπονδία Καλαθοσφαίρισης, χωρίς να καταφέρει να περάσει στην τελική φάση. 
Τον Ιανουάριο του 2015 οι Νεανίδες του Π.Α.Σ. Γιάννινα κατέκτησαν εκ νέου το τοπικό Πρωτάθλημα, νικώντας στον Τελικό την ομάδα της Νίκης Λευκάδας με σκορ 53-43. Τον Απρίλιο του 2015, πάντα με προπονητή το Σιαμέτη, συμμετείχαν στη διαδικασία των Προκριματικών για το Πανελλήνιο Πρωτάθλημα, μέσα από την οποία πέρασαν αήττητες. Οι ομάδες που αντιμετώπισαν επιτυχώς ήταν οι Απόλλων Πατρών, Πελασγός Μεγαλόπολης και Λεωνίδιο. Στην τελική φάση του Πανελλήνιου Πρωταθλήματος 2015, ωστόσο, δεν πέτυχαν καμία νίκη με αποτέλεσμα να τερματίσουν στην 6η και τελευταία θέση της κατάταξης.
Την αγωνιστική περίοδο 2017-18 το τμήμα Νεανίδων του Π.Α.Σ. Γιάννινα κατέκτησε το αντίστοιχο Πρωτάθλημα που διοργανώνει η Ε.Σ.ΚΑ. Βορειοδυτικής Ελλάδας με προπονητή το Γιώργο Σιαμέτη.Στον τελικό,στο ΔΑΚ Βόνιτσας, επικράτησε του ΠΑΣ Ναυπάκτου με 72-34.Συμμετείχε στην δεύτερη φάση του  Πανελλήνιου Πρωταθλήματος Νεανίδων,στον πρώτο όμιλο,που διεξάχθηκε στο Κλειστό του Επταπυργίου.Με μια νίκη (Ολύμπια Λάρισας) και 3 ήττες (Πιερικός Αρχέλαος,Ασπίδα Ξάνθης,Απόλλων Πτολεμαίδας) κατέλαβε την 4η θέση και αποκλείστηκε από τα τελικά του πανελληνίου.
Την αγωνιστική περίοδο 2018-19 το τμήμα Νεανίδων του Π.Α.Σ. Γιάννινα κατέκτησε το αντίστοιχο Πρωτάθλημα που διοργανώνει η Ε.Σ.ΚΑ. Βορειοδυτικής Ελλάδας με προπονητή το Γιώργο Σιαμέτη για δεύτερη συνεχόμενη φορά.Στο πρωτάθλημα κατάφερε να κερδίσει τον κύριο αντίπαλο της,τον ΦΙΜΠΑ Πήγασο,εντός έδρας με 47-44 και εκτός έδρας με 49-39.Σαν πρωταθλήτρια  συμμετέχει στον πρώτο όμιλο της Β φάσης του πανελληνίου πρωταθλήματος που διεξάγεται στην Σταυρούπολη Θεσσαλονίκης.Αντίπαλοι της είναι ο ΣΑΚ Αστέρας,ο ΑΦΣ Κεραυνός Αγ. Γεωργίου,ο ΣΦΚ Πιερικός Αρχέλαος και ο ΓΣ Ολύμπια Λάρισας.Στην πρώτη αγωνιστική είχε ρεπό.Στην δεύτερη αγωνιστική αντιμετώπισε τον Πιερικό Αρχέλαο γνωρίζοντας την ήττα με 65-60.Στην τρίτη αγωνιστική γνώρισε την ήττα από τον ΣΑΚ Αστέρα με 59-51.Στην τέταρτη αγωνιστική πήρε την πρώτη νίκη επί της Ολύμπια Λάρισας με 46-43.Οι νεανίδες ολοκλήρωσαν την παρουσία τους με ήττα από τον Κεραυνό Αγ. Γεωργίου με 59-41.Τερμάτισαν στην πέμπτη θέση με 1 νίκη,3 ήττες και 5 βαθμούς.

Κορασίδες

Την αγωνιστική περίοδο 2010-11 η ομάδα των Κορασίδων του Π.Α.Σ. Γιάννινα αναδείχθηκε Πρωταθλήτρια ομάδα της Ε.Σ.ΚΑ. Βορειοδυτικής Ελλάδας για την ηλικιακή αυτή ομάδα. Στον Τελικό, η ομάδα του Χρήστου Βαχαρίδη και του Γιάννη Παπαδόπουλου επικράτησε του Πήγασου Αγρινίου με σκορ 51-47.
Την αγωνιστική περίοδο 2011-12 η ομάδα Κορασίδων του ΠΑΣ Γιάννινα αναδείχθηκε Πρωταθλήτρια ομάδα της ΕΣΚΑΒΔΕ.Συμμετείχε στα τελικά του πανελληνίου 2012 της κατηγορίας τους καταλαμβάνοντας την  6η θέση.
Την περίοδο 2013-14 το τοπικό Πρωτάθλημα της ΕΣΚΑΒΔΕ κατέκτησε εκτός από τις Νεανίδες και το τμήμα Κορασίδων του Συλλόγου. Στον Ημιτελικό επικράτησε των Αργοναυτών Αγρινίου με σκορ 30-51. Στον Τελικό που διεξήχθη στο Κλειστό Γυμναστήριο του Δημοτικού Αθλητικού Κέντρου της Άρτας νίκησε με σκορ 61-43 την Νίκη Λευκάδας. Προπονητής της ομάδας ήταν ο Νίκος Σκόρδος. Τον Απρίλιο του 2014 συμμετείχε στα προκριματικά του Πανελλήνιου Πρωταθλήματος Κορασίδων που διοργανώνει η Ομοσπονδία χωρίς να καταφέρει να περάσει στην τελική φάση.
Την αγωνιστική περίοδο 2016-17 η ομάδα των Κορασίδων του Π.Α.Σ. Γιάννινα έφτασε ως τον τελικό,όπου έχασε από τον ΦΙ.ΜΠΑ. Πήγασο Αγρινίου με 54-44 στο ΔΑΚ Πρέβεζας.
Την αγωνιστική περίοδο 2017-18 η ομάδα των Κορασίδων του Π.Α.Σ. Γιάννινα έφτασε ως τον τελικό,όπου έχασε από τον ΦΙ.ΜΠΑ. Πήγασο Αγρινίου με 63-56 στο ΔΑΚ Άρτας.
Την αγωνιστική περίοδο 2018-19 η ομάδα των Κορασίδων του Π.Α.Σ. Γιάννινα έφτασε ως τον τελικό,όπου έχασε από τον ΦΙ.ΜΠΑ. Πήγασο Αγρινίου με 39 - 28 στο ΔΑΚ Πρέβεζας.

Μίνι

Την περίοδο 2016-17 τα μίνι 2003 βγήκαν πρωταθλήτριες ΕΣΚΑΒΔΕ νικώντας στην Άρτα τον ΦΙ.ΜΠΑ. Πήγασο Αγρινίου με 55-48.
Την περίοδο 2017-18 τα μίνι 2004 βγήκαν πρωταθλήτριες ΕΣΚΑΒΔΕ νικώντας στην Πρέβεζα την Νίκη Λευκάδας με 66-47.

Έδρα

Έδρα του συλλόγου από την σεζόν 2017-18 αποτελεί το Νέο Κλειστό Γυμναστήριο Ιωαννίνων.Μέχρι τότε έδρα του συλλόγου ήταν το Κλειστό Γυμναστήριο Λιμνοπούλας, τμήμα του Ε.Α.Ν.Κ. Ιωαννίνων.